Návrh

VYHLÁŠKA

Ministerstva spravodlivosti Slovenskej republiky

z ……..2007,

ktorou sa mení a dopĺňa vyhláška Ministerstva spravodlivosti Slovenskej republiky č. 25/2004 Z. z., ktorou sa  ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení vyhlášky č. 563/2004 Z. z.

Ministerstvo spravodlivosti Slovenskej republiky podľa § 14 ods. 1 zákona č. 530/2003 Z. z. o obchodnom registri a o zmene a doplnení niektorých zákonov ustanovuje:

Čl. I

Vyhláška Ministerstva spravodlivosti Slovenskej republiky č. 25/2004 Z. z., ktorou sa  ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení vyhlášky č. 563/2004 Z. z. sa mení a dopĺňa takto: 

1.	V § 4 sa vkladá nový odsek 2, ktorý znie: 

„ (2) K návrhu podľa § 2 sa prikladá listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu 1a).“.

Doterajšie odseky 2 až 4 sa označujú ako odseky 3 až 5.

Poznámka pod čiarou k odkazu  1a) znie: „1a) § 2 ods. 3 Obchodného zákonníka“.

2.	V § 16e odsek 1 znie: „ Návrh na zápis európskej spoločnosti do obchodného registra sa podáva na tlačive, ktorého vzor je uvedený v prílohe č. 23.“.

3.	Poznámka pod čiarou k odkazu 2k) znie: „2k) Čl. 2 ods. 4 nariadenia (ES) č. 2157/2001.“.

4.	Za § 16h sa vkladajú  § 16i,  16j, 16k a  § 16l, ktoré znejú:

„ Európske družstvo

§ 16i

Návrh na prvý zápis

(1)	Návrh na zápis európskeho družstva do obchodného registra sa podáva na tlačive, ktorého vzor je uvedený v prílohe č. 26.

(2)	K návrhu na zápis európskeho družstva, ktoré vzniká v dôsledku splynutia alebo zlúčenia,  do obchodného registra sa okrem listín podľa § 4 prikladá

a)	rozhodnutia členských schôdzí družstiev podieľajúcich sa na založení európskeho družstva splynutím alebo zlúčením o schválení zmluvy o splynutí alebo zmluvy o zlúčení,
b)	návrh zmluvy o splynutí alebo návrh zmluvy o zlúčení podľa osobitného predpisu 2la),
c)	osvedčenie podľa osobitného predpisu 2lb),
d)	dohoda o spôsobe a rozsahu účasti zamestnancov európskeho družstva ak tak ustanovuje osobitný predpis 2lc) alebo rozhodnutie o ukončení rokovaní podľa osobitného predpisu 2lc) alebo písomné vyhlásenie štatutárneho orgánu o tom, že lehota na vyjednávanie podľa osobitného predpisu 2lc) uplynula bez uzavretia dohody,
e)	stanovy európskeho družstva, 
f)	listina, ktorou sa preukazuje podnikateľské oprávnenie na vykonávanie činnosti, ktorá sa má do obchodného registra zapísať ako predmet podnikania,
g)	iné listiny, ktoré preukazujú skutočnosti podľa osobitného predpisu.

(3)	K návrhu na zápis európskeho družstva, ktoré vzniklo zmenou právnej formy družstva na európske družstvo podľa osobitného predpisu 2ld), do obchodného registra sa okrem listín podľa § 4 prikladá

a)	návrh podmienok zmeny, ktorou sa  mení  právna forma družstva na európske družstvo v znení schválenom členskou schôdzou družstva, 
b)	čestné vyhlásenie o splnení podmienok podľa osobitného predpisu 2le),
c)	stanovy európskeho družstva v znení schválenom rozhodnutím o zmene právnej formy,
d)	dohoda o spôsobe a rozsahu účasti zamestnancov európskeho družstva ak tak ustanovuje osobitný predpis 2lc) alebo rozhodnutie o ukončení rokovaní podľa osobitného predpisu 2lc) alebo písomné vyhlásenie štatutárneho orgánu o tom, že lehota na vyjednávanie podľa osobitného predpisu 2lc) uplynula bez uzavretia dohody,
e)	iné listiny, ktoré preukazujú skutočnosti podľa osobitného predpisu.

(4)	 K návrhu na zápis európskeho družstva, ktoré vzniklo iným spôsobom podľa osobitného predpisu 2ld),  do obchodného registra sa okrem listín podľa § 4 prikladá

a)	notárska zápisnica o ustanovujúcej schôdzi európskeho družstva,
b)	stanovy európskeho družstva,
c)	listina, ktorou sa preukazuje podnikateľské oprávnenie na vykonávanie činnosti, ktorá sa má do obchodného registra zapísať ako predmet podnikania,
d)	doklad preukazujúci splatenie určitej časti zapisovaného základného imania,
e)	čestné vyhlásenie o splnení podmienok podľa osobitného predpisu 2lf).

Poznámka pod čiarou k odkazu  2la) znie: „2la) Čl. 22 nariadenia Rady (ES) č. 1435/2003 z 22. júla 2003 o stanovách Európskeho družstva (SCE) (Mimoriadne  slovenské vydanie Ú. v. EÚ 17/zv.01-2004).“.

Poznámka pod čiarou k odkazu 2lb) znie: „2lb) Čl. 29 ods. 2 nariadenia Rady (ES) č. 1435/2003.“.

Poznámka pod čiarou k odkazu 2lc) znie: „2lc) § 27 a nasl. zákona č. ....../2007 Z. z. o európskom družstve.“.

Poznámka pod čiarou k odkazu 2ld) znie: „2ld) Čl. 2 ods. 1 nariadenia Rady (ES) č. 1435/2003.“.

Poznámka pod čiarou k odkazu 2le) znie: „2le) Čl. 2 ods. 1, text za piatou zarážkou nariadenia Rady (ES) č. 1435/2003.“.

Poznámka pod čiarou k odkazu 2lf) znie: „2lf) Čl. 2 ods. 1, text za prvou až treťou zarážkou nariadenia Rady (ES) č. 1435/2003.“.

§ 16j

Návrh na zápis zmeny zapísaných údajov

(1)	Návrh na zápis zmeny zapísaných údajov o európskom družstve sa podáva na  tlačive, ktorého vzor je uvedený v prílohe č. 27.

(2)	K návrhu na zápis zmeny zapísaných údajov o európskom družstve sa okrem listín podľa § 4 prikladajú listiny, ktorých zoznam je uvedený v prílohe č. 27.

§ 16k

Návrh na výmaz po premiestnení sídla

(1)	Návrh na výmaz európskeho družstva, ktoré premiestnilo svoje sídlo z územia Slovenskej republiky podľa osobitného predpisu 2lg), z obchodného registra sa podáva na tlačive, ktorého vzor je uvedený v prílohe č. 28.

(2)	K návrhu na výmaz európskeho družstva, ktoré premiestnilo svoje sídlo z územia Slovenskej republiky, z obchodného registra sa okrem listín podľa § 4 prikladá 

a)	rozhodnutie členskej schôdze európskeho družstva o premiestnení sídla,
b) listina, ktorou sa preukazuje, že európske družstvo bolo zapísané do obchodného registra alebo inej evidencie v štáte nového sídla.

Poznámka k odkazu 2lg) znie: „2lg) Čl. 7 nariadenia Rady (ES) č. 1435/2003.“.

§ 16l

Návrh na zápis po premiestnení sídla

(1) Návrh na zápis európskeho družstva, ktoré premiestnilo svoje sídlo na územie Slovenskej republiky podľa osobitného predpisu 2lg), do obchodného registra sa podáva na tlačive, ktorého vzor je uvedený v prílohe č. 26.

(2) K návrhu na zápis európskeho družstva, ktoré premiestnilo svoje sídlo na územie Slovenskej republiky, do obchodného registra sa okrem listín podľa § 4 prikladá

a)  rozhodnutie členskej schôdze európskeho družstva o premiestnení sídla,

b)  doklad o zverejnení návrhu na premiestnenie sídla európskeho družstva v štáte jeho pôvodného sídla.“.                                                            

5.	Za § 23a sa vkladá § 23b, ktorý znie: „Ustanovenia § 23 sa primerane použijú na zmenu právnej formy európskeho družstva na družstvo. K návrhu na zápis zmeny právnej formy do obchodného registra sa okrem listín podľa § 23 ods. 4 prikladá
čestné vyhlásenie podľa osobitného predpisu 2n).“.

Poznámka k odkazu 2n) znie: „2n) Čl. 76 ods. 1 nariadenia Rady (ES) č. 1435/2003.“.

6. V prílohe č. 2 sa do zoznamu listín, ktoré sa prikladajú k návrhu na zápis zmeny zapísaných údajov o podnikateľovi fyzickej osobe do obchodného registra pri údajoch o mieste podnikania podnikateľa v časti prílohy vkladajú  slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

7.  V prílohe č. 2 sa do zoznamu listín, ktoré sa prikladajú k návrhu na zápis zmeny zapísaných údajov o podnikateľovi fyzickej osobe do obchodného registra pri údajoch o mieste podnikania podnikateľa v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

8.   V prílohe č. 4 sa do zoznamu listín, ktoré sa prikladajú k návrhu na zápis zmeny zapísaných údajov o verejnej obchodnej spoločnosti do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

9  V prílohe č. 4 sa do zoznamu listín, ktoré sa prikladajú k návrhu na zápis zmeny zapísaných údajov o verejnej obchodnej spoločnosti pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

10. V prílohe č. 6 sa do zoznamu listín, ktoré sa prikladajú k návrhu na zápis zmeny zapísaných údajov o komanditnej spoločnosti do obchodného registra pri údajoch o sídle v časti prílohy  vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

11. V prílohe č. 6 sa do zoznamu listín, ktoré sa prikladajú k návrhu na zápis zmeny zapísaných údajov o komanditnej spoločnosti pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

12. V prílohe č. 8 sa do zoznamu listín, ktoré sa prikladajú k návrhu na zápis zmeny zapísaných údajov o spoločnosti s ručením obmedzeným do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

13. V prílohe č. 8 sa do zoznamu listín, ktoré sa prikladajú k návrhu na zápis zmeny zapísaných údajov o spoločnosti s ručením obmedzeným do obchodného registra pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

14. V prílohe č. 10 sa do zoznamu listín, ktoré sa prikladajú k návrhu  na zápis zmeny zapísaných údajov o akciovej spoločnosti do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

15. V prílohe č. 10 sa do zoznamu listín, ktoré sa prikladajú k návrhu  na zápis zmeny zapísaných údajov o akciovej spoločnosti pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

16. V prílohe č. 12 sa do zoznamu listín, ktoré sa prikladajú k návrhu na zápis zmeny zapísaných údajov o družstve do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

17. V prílohe č. 12 sa do zoznamu listín, ktoré sa prikladajú k návrhu na zápis zmeny zapísaných údajov o družstve do obchodného registra pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

18. V prílohe č. 14 sa do zoznamu listín, ktoré sa prikladajú k návrhu na zápis zmeny zapísaných údajov o štátnom podniku  do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

19. V prílohe č. 14 sa do zoznamu listín, ktoré sa prikladajú k návrhu na zápis zmeny zapísaných údajov o štátnom podniku  do obchodného registra pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

20. V prílohe č. 18 sa do zoznamu listín, ktoré sa prikladajú k návrhu na zápis zmeny zapísaných údajov o právnickém osobe, ktorá sa zapisuje do obchodného registra na základe osobitného zákona pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

 21. V prílohe č. 18 sa do zoznamu listín, ktoré sa prikladajú k návrhu na zápis zmeny zapísaných údajov o právnickej osobe, ktorá sa zapisuje do obchodného registra na základe osobitného zákona pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

22. V prílohe č. 21 sa do zoznamu listín, ktoré sa prikladajú k návrhu na zápis zmeny zapísaných údajov o európskom zoskupení hospodárskych záujmov do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

23. V prílohe č. 21 sa do zoznamu listín, ktoré sa prikladajú k návrhu na zápis zmeny zapísaných údajov o európskom zoskupení hospodárskych záujmov do obchodného registra pri údajoch o sídle  v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

24. V prílohe č. 24 sa do zoznamu listín, ktoré sa prikladajú k návrhu na zápis zmeny zapísaných údajov o európskej spoločnosti do obchodného registra pri údajoch o sídle v časti prílohy vkladajú slová „listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo súhlas vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra podľa osobitného predpisu.“.

25. V prílohe č. 24 sa do zoznamu listín, ktoré sa prikladajú k návrhu na zápis zmeny zapísaných údajov o európskej spoločnosti do obchodného registra pri údajoch o sídle v časti poznámka vkladajú slová „podľa § 2 ods. 3 zákona č. 513/1991 Zb. v znení neskorších predpisov.“.

26. Za prílohu č. 25 sa vkladajú prílohy č. 26, 27 a 28, ktoré znejú:

Čl. II

Táto vyhláška nadobúda účinnosť 1. apríla 2007.